ระเบียบสำนักนายกรัฐมนตรีว่าด้วยค่าตอบแทน ค่าเดินทาง ค่าที่พัก และสิทธิประโยชน์อื่นของที่ปรึกษาหรือผู้เชี่ยวชาญพ.ศ. ๒๕๖๑ โดยที่เป็นการสมควรกำหนดค่าตอบแทนค่าเดินทาง ค่าที่พัก และสิทธิประโยชน์อื่นสำหรับที่ปรึกษาหรือผู้เชี่ยวชาญที่คณะกรรมการป.ป.ท. แต่งตั้งเพื่อให้คำปรึกษาหรือช่วยเหลือคณะกรรมการป.ป.ท. หรือคณะอนุกรรมการไต่สวนข้อเท็จจริงหรือดำเนินการอื่นตามที่คณะกรรมการ ป.ป.ท.มอบหมาย แล้วแต่กรณี เพื่อให้การดำเนินการเป็นไปด้วยความเรียบร้อยอาศัยอำนาจตามความในมาตรา๔ วรรคหนึ่ง และมาตรา ๓๔ วรรคสาม แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ซึ่งแก้ไขเพิ่มเติมโดยพระราชบัญญัติมาตรการของฝ่ายบริหารในการป้องกันและปราบปรามการทุจริต(ฉบับที่ ๒) พ.ศ. ๒๕๕๙ นายกรัฐมนตรีโดยความเห็นชอบของกระทรวงการคลัง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบสำนักนายกรัฐมนตรี ว่าด้วยค่าตอบแทน ค่าเดินทางค่าที่พัก และสิทธิประโยชน์อื่นของที่ปรึกษาหรือผู้เชี่ยวชาญพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ที่ปรึกษา หมายความว่า บุคคลที่คณะกรรมการ ป.ป.ท. แต่งตั้งเป็นที่ปรึกษาผู้เชี่ยวชาญ หมายความว่า บุคคลที่คณะกรรมการ ป.ป.ท. แต่งตั้งเป็นผู้เชี่ยวชาญคณะอนุกรรมการ หมายความว่า คณะอนุกรรมการไต่สวนข้อเท็จจริงสำนักงาน หมายความว่า สำนักงานคณะกรรมการป้องกันและปราบปรามการทุจริตในภาครัฐข้อ ๔ ให้เลขาธิการคณะกรรมการป้องกันและปราบปรามการทุจริตในภาครัฐเป็นผู้รักษาการตามระเบียบนี้ให้เลขาธิการคณะกรรมการป้องกันและปราบปรามการทุจริตในภาครัฐเสนอนายกรัฐมนตรีวินิจฉัยชี้ขาดปัญหาที่เกิดขึ้นจากการบังคับใช้ระเบียบนี้หมวด ๑บททั่วไป ข้อ ๕ การแต่งตั้งที่ปรึกษาหรือผู้เชี่ยวชาญให้เป็นไปตามหลักเกณฑ์และวิธีการว่าด้วยการนั้นข้อ ๖ ที่ปรึกษาหรือผู้เชี่ยวชาญ มีสิทธิได้รับค่าตอบแทนค่าเดินทาง ค่าที่พักและสิทธิประโยชน์อื่นตามที่กำหนดไว้ในระเบียบนี้นับแต่วันที่คณะกรรมการป.ป.ท. มีคำสั่งแต่งตั้งที่ปรึกษาหรือผู้เชี่ยวชาญแล้วแต่กรณีข้อ ๗ ให้เลขาธิการคณะกรรมการป้องกันและปราบปรามการทุจริตในภาครัฐเป็นผู้มีอำนาจอนุมัติการเบิกจ่ายค่าตอบแทนที่ปรึกษาหรือผู้เชี่ยวชาญทั้งนี้ ตามหลักเกณฑ์ที่กำหนดในหมวด ๒และหมวด ๓ข้อ ๘ วิธีการจ่ายค่าตอบแทนที่ปรึกษาหรือผู้เชี่ยวชาญซึ่งมิได้กำหนดไว้ในระเบียบนี้ให้ถือปฏิบัติตามระเบียบของทางราชการ และให้นำหลักฐานการปฏิบัติงำนของที่ปรึกษาหรือผู้เชี่ยวชาญประกอบเป็นหลักฐานขอเบิกเงินด้วยทุกครั้งข้อ ๙ การเบิกจ่ายค่าตอบแทนค่าเดินทาง ค่าที่พัก และสิทธิประโยชน์อื่นของที่ปรึกษาหรือผู้เชี่ยวชาญให้เบิกจ่ายจากสำนักงานข้อ ๑๐ ที่ปรึกษาหรือผู้เชี่ยวชาญที่ได้รับการแต่งตั้งและปฏิบัติหน้าที่อยู่ก่อนที่ระเบียบนี้มีผลใช้บังคับให้ถือว่าเป็นผู้มีสิทธิได้รับค่าตอบแทน ค่าเดินทาง ค่าที่พัก และสิทธิประโยชน์อื่นตามที่กำหนดไว้ในระเบียบนี้ด้วยหมวด ๒ที่ปรึกษาประธานกรรมการและกรรมการป้องกันและปราบปรามการทุจริตในภาครัฐ ข้อ ๑๑ ให้ที่ปรึกษาประธานกรรมการป้องกันและปราบปรามการทุจริตในภาครัฐและที่ปรึกษากรรมการป้องกันและปราบปรามการทุจริตในภาครัฐได้รับค่าตอบแทนเป็นรายเดือน ในอัตราเดือนละ ๔๗,๒๔๐ บาทข้อ ๑๒ ให้ที่ปรึกษาตามข้อ ๑๑ มีสิทธิได้รับค่ำเดินทางค่าที่พัก และสิทธิประโยชน์อื่นดังต่อไปนี้(๑) ค่าเดินทางและค่าที่พักให้เป็นไปตามกฎหมายและระเบียบที่เกี่ยวข้องกับค่าใช้จ่ายในการเดินทางไปราชการโดยอนุโลมโดยให้ได้รับสิทธิเทียบเท่ากับข้าราชการผู้ดำรงตำแหน่งประเภทอำนวยการระดับสูง(๒) การประกันสุขภาพตามที่จ่ายจริง ในอัตราเบี้ยประกันไม่เกิน๑๐,๐๐๐ บาท ต่อคนต่อปีหมวด ๓ที่ปรึกษาหรือผู้เชี่ยวชาญของคณะอนุกรรมการ ข้อ ๑๓ ให้ที่ปรึกษาหรือผู้เชี่ยวชาญของคณะอนุกรรมการได้รับค่าตอบแทนเป็นรายชั่วโมง ในอัตราไม่ต่ำกว่าชั่วโมงละ ๕๐๐ บาท และไม่เกินชั่วโมงละ๑,๐๐๐ บาท ทั้งนี้ ต้องไม่เกินวันละ ๘ ชั่วโมงต่อคนและในการจ่ายค่าตอบแทนให้แก่ที่ปรึกษาหรือผู้เชี่ยวชาญของคณะอนุกรรมการสำหรับการปฏิบัติหน้าที่ครั้งหนึ่งต้องมีจำนวนไม่น้อยกว่า ๕๐๐ บาทในการกำหนดค่าตอบแทนให้แก่ที่ปรึกษาหรือผู้เชี่ยวชาญตามวรรคหนึ่งให้สำนักงานพิจารณาถึงคุณสมบัติและความเชี่ยวชาญของที่ปรึกษาหรือผู้เชี่ยวชาญ ตลอดจนพฤติการณ์ที่สำนักงานเห็นสมควรนำมาประกอบการพิจารณาด้วยข้อ ๑๔ ให้ที่ปรึกษาหรือผู้เชี่ยวชาญตามข้อ ๑๓ ซึ่งเป็นบุคคลภายนอกมีสิทธิได้รับค่าใช้จ่ายในการเดินทางตามกฎหมายและระเบียบที่เกี่ยวข้องกับค่าใช้จ่ายในการเดินทางไปราชการโดยอนุโลมโดยให้ใช้สิทธิเทียบเท่ากับข้าราชการผู้ดำรงตำแหน่งประเภทอำนวยการระดับสูง สำหรับผู้ที่เป็นข้าราชการหรือลูกจ้างของทางราชการพนักงานของรัฐ หรือพนักงานราชการ แล้วแต่กรณี เมื่อใช้สิทธิเบิกค่าใช้จ่ายในการเดินทางไปราชการจากสำนักงานตามที่กำหนดไว้ในระเบียบนี้แล้วให้งดเบิกค่าใช้จ่ายดังกล่าวจากต้นสังกัดประกาศ ณ วันที่ ๕ พฤศจิกายน พ.ศ. ๒๕๖๑พลเอก ประยุทธ์ จันทร์โอชานายกรัฐมนตรีพิมพ์มาดา/ธนบดี/จัดทำ๑๑ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๑๒ ง/หน้า ๙/๖ ธันวาคม ๒๕๖๑